
DR 30.7.2018                                                               43                    

 
Ingin dinyatakan di sini bahawa kawasan Balingian tidak mempunyai sebuah pun 

sekolah menengah walaupun mempunyai banyak sekolah rendah. Demi pelajaran dan 
kemajuan anak-anak Balingian, saya ingin menyeru agar Projek SMK Balingian yang boleh 
menempatkan 800 orang pelajar ini diteruskan. Tanpa SMK Balingian, para ibu bapa di sini 
akan terpaksa menghantar anak-anak mereka sejauh 60 kilometer dari Balingian ke Mukah 
untuk ke sekolah menengah. 

Ada kalanya ada para ibu bapa tidak mahu berpisah dengan anak-anak mereka untuk 
ke asrama sekolah menengah. Keadaan ini telah mengakibatkan banyak pengangguran 
berlaku di kalangan remaja kampung masa kini. Saya juga ingin menyatakan di sini bahawa 
Projek SMK Balingian merupakan janji tahun 2014 mantan Timbalan Perdana Menteri 
merangkap Menteri Pendidikan ketika itu iaitu Yang Berhormat Tan Sri Dato’ Haji Muhyiddin 
bin Mohd Yassin. 

Tuan Yang di-Pertua, setelah 55 tahun membentuk Malaysia situasi pendidikan di 
kebanyakan kawasan luar bandar Sarawak masih lagi ketinggalan jika dibandingkan dengan 
di Semenanjung. Selain daripada masalah kekurangan sekolah dan fasiliti, terdapat banyak 
sekolah yang telah usang yang perlu diperbaiki atau didirikan semula. 

Kerajaan Negeri Sarawak menganggarkan RM5 bilion diperlukan untuk 
melaksanakan program baik pulih serta mendirikan sekolah-sekolah tersebut semula. Yang 
Amat Berhormat Ketua Menteri Sarawak telah menyatakan kesediaan Kerajaan Negeri 
Sarawak untuk memberi pinjaman kepada Kerajaan Persekutuan untuk memulakan program 
baik pulih sekolah-sekolah tersebut. 

Saya ingin menyarankan agar Kerajaan Persekutuan bersetuju dengan cadangan 
Ketua Menteri kami agar program baik pulih ini dapat dilaksanakan secepat mungkin demi 
masa dan kemajuan anak-anak. 

Tuan Yang di-Pertua, saya ingin menyambung perbahasan ini dengan mengutarakan 
juga masalah pusat-pusat kesihatan di kawasan Mukah. Mengikut Kajian Statistik Tahun 
2010, kawasan Mukah mempunyai lebih daripada 41,000 orang penduduk yang terdiri 
daripada 46 buah kampung dan 164 buah rumah panjang. 

■1450 

 Untuk menampung jumlah penduduk yang kian meningkat hanya terdapat satu 
Hospital Umum Mukah, satu Hospital Daerah Dalat, satu klinik pergigian, lima klinik desa, 
dua Klinik Kesihatan 1Malaysia dan satu klinik swasta. Bagi Hospital Umum Mukah, saya 
memohon agar kemudahan dan fasiliti perubatan dinaiktarafkan untuk menampung 
keperluan masa kini. Ketiadaan doktor pakar dan peralatan kesihatan yang moden 
menyebabkan kes-kes perubatan dipindahkan jauh ke Sibu atau ke Kuching untuk 
mendapatkan rawatan yang lebih sempurna.  

 Baru-baru ini kita dikejutkan dengan seorang kanak-kanak yang berusia dua tahun 
dari Daro, Mukah telah meninggal dunia dipercayai akibat dijangkiti Penyakit Tangan, Kaki 
dan Mulut (HFMD). Tanpa wujudnya fasiliti perubatan yang lengkap di kawasan luar bandar 
sebegini adalah dikhuatiri bahawa wabak penyakit amatlah sukar dibendung dan diubati. 
Jarak yang jauh untuk mendapatkan perkhidmatan perubatan amat menyusahkan rakyat luar 
bandar yang tidak mempunyai hasil pendapatan tetap dan besar. Sudah tentunya kos 
perubatan juga telah meningkat bagi mereka di luar bandar. 

 Agihan belanjawan di bawah Kementerian Kesihatan untuk Sarawak adalah tidak 
setimpal dengan keperluan yang ada dan mendesak. Sebagai contoh utama dalam hal ini, 
nisbah doktor dan penduduk bagi Malaysia adalah satu doktor untuk setiap 632 penduduk 
Malaysia, walhal bagi Sarawak adalah satu doktor untuk 793 penduduk. Nisbah ini 
menunjukkan bahawa terdapat tidak kesinambungan yang adil di dalam pengagihan 
belanjawan kesihatan untuk Sarawak.  

Di Hospital Dalat, kami memerlukan sebuah mesin X-ray memandangkan keperluan 
yang tinggi. Memandangkan kawasan Mukah yang luas dan jarak kependudukan yang jauh, 
saya juga berharap agar perkhidmatan doktor udara diteruskan bukan sahaja di kawasan 
Mukah malah untuk seluruh kawasan pedalaman Sarawak yang masih belum dapat 
dihubungi jalan darat. 

  



Ingin dinyatakan di sini bahawa kawasan Balingian tidak mempunyai sebuah pun. sekolah menengah walaupun mempunyai banyak sekolah rendah. Demi pelajaran dan kemajuan anak-anak Balingian, saya ingin menyeru agar Projek SMK Balingian yang boleh menempatkan 800 orang pelajar ini diteruskan. Tanpa SMK Balingian, para ibu bapa di sini akan terpaksa menghantar anak-anak mereka sejauh 60 kilometer dari Balingian ke Mukah untuk ke sekolah menengah. Ada kalanya ada para ibu bapa tidak mahu berpisah dengan anak-anak mereka untuk ke asrama sekolah menengah. Keadaan ini telah mengakibatkan banyak pengangguran berlaku di kalangan remaja kampung masa kini. Saya juga ingin menyatakan di sini bahawa Projek SMK Balingian merupakan janji tahun 2014 mantan Timbalan Perdana Menteri merangkap Menteri Pendidikan ketika itu iaitu Yang Berhormat Tan Sri Dato' Haji Muhyiddin bin Mohd Yassin. Tuan Yang di-Pertua, setelah 55 tahun membentuk Malaysia situasi pendidikan di kebanyakan kawasan luar bandar Sarawak masih lagi ketinggalan jika dibandingkan dengan di Semenanjung. Selain daripada masalah kekurangan sekolah dan fasiliti, terdapat banyak sekolah yang telah usang yang perlu diperbaiki atau didirikan semula. Kerajaan Negeri Sarawak menganggarkan RM5 bilion diperlukan untuk melaksanakan program baik pulih serta mendirikan sekolah-sekolah tersebut semula. Yang Amat Berhormat Ketua Menteri Sarawak telah menyatakan kesediaan Kerajaan Negeri Sarawak untuk memberi pinjaman kepada Kerajaan Persekutuan untuk memulakan program baik pulih sekolah-sekolah tersebut. Saya ingin menyarankan agar Kerajaan Persekutuan bersetuju dengan cadangan Ketua Menteri kami agar program baik pulih ini dapat dilaksanakan secepat mungkin demi masa dan kemajuan anak-anak. Tuan Yang di-Pertua, saya ingin menyambung perbahasan ini dengan mengutarakan juga masalah pusat-pusat kesihatan di kawasan Mukah. Mengikut Kajian Statistik Tahun 2010, kawasan Mukah mempunyai lebih daripada 41,000 orang penduduk yang terdiri daripada 46 buah kampung dan 164 buah rumah panjang. #1450. Untuk menampung jumlah penduduk yang kian meningkat hanya terdapat satu Hospital Umum Mukah, satu Hospital Daerah Dalat, satu klinik pergigian, lima klinik desa, dua Klinik Kesihatan 1Malaysia dan satu klinik swasta. Bagi Hospital Umum Mukah, saya memohon agar kemudahan dan fasiliti perubatan dinaiktarafkan untuk menampung keperluan masa kini. Ketiadaan doktor pakar dan peralatan kesihatan yang moden menyebabkan kes-kes perubatan dipindahkan jauh ke Sibu atau ke Kuching untuk mendapatkan rawatan yang lebih sempurna. Baru-baru ini kita dikejutkan dengan seorang kanak-kanak yang berusia dua tahun dari Daro, Mukah telah meninggal dunia dipercayai akibat dijangkiti Penyakit Tangan, Kaki dan Mulut (HFMD). Tanpa wujudnya fasiliti perubatan yang lengkap di kawasan luar bandar sebegini adalah dikhuatiri bahawa wabak penyakit amatlah sukar dibendung dan diubati. Jarak yang jauh untuk mendapatkan perkhidmatan perubatan amat menyusahkan rakyat luar bandar yang tidak mempunyai hasil pendapatan tetap dan besar. Sudah tentunya kos perubatan juga telah meningkat bagi mereka di luar bandar. Agihan belanjawan di bawah Kementerian Kesihatan untuk Sarawak adalah tidak setimpal dengan keperluan yang ada dan mendesak. Sebagai contoh utama dalam hal ini, nisbah doktor dan penduduk bagi Malaysia adalah satu doktor untuk setiap 632 penduduk Malaysia, walhal bagi Sarawak adalah satu doktor untuk 793 penduduk. Nisbah ini menunjukkan bahawa terdapat tidak kesinambungan yang adil di dalam pengagihan belanjawan kesihatan untuk Sarawak. Di Hospital Dalat, kami memerlukan sebuah mesin X-ray memandangkan keperluan yang tinggi. Memandangkan kawasan Mukah yang luas dan jarak kependudukan yang jauh, saya juga berharap agar perkhidmatan doktor udara diteruskan bukan sahaja di kawasan Mukah malah untuk seluruh kawasan pedalaman Sarawak yang masih belum dapat dihubungi jalan darat.